Komediant wat dollars oor Blatter strooi aangekla – praag.co.za — 20 jaar jonk!
Switserse owerhede het aangekondig dat 'n klag teen die Engelse komediant Simon Brodkin, met die verhoognaam Lee Nelson, gelê sal word nadat hy 'n Fifa-perskonferensie in Zurich Maandag onderbreek het.
Brodkin, geklee soos een van sy karakters, Jason Bent, het 'n hoop banknote op die verhoog langs Blatter gaan neersit, nadat hy homself aangekondig het as 'n afgevaardigde van Noord-Korea se 2026 Wêreldbeker-bod.
Toe hy deur sekuriteitspersoneel weggelei is, het hy die dollars tydens die perskonferensie Maandag by sokker se wêreldbeheerliggaam se hoofkantoor in Zürich oor Blatter gestrooi.
Blatter het bly sit.
Fifa het aangekondig dat 'n spesiale verkiesing op 26 Februarie 2016 gehou sal word om 'n nuwe president in die plek van Sepp Blatter te verkies.
Skrywer praagGepubliseer op 23 Julie 2015 23 Julie 2015 Kategorieë Internasionale nuus, NuusSleutelwoord Fifa, korrupsie, Sepp Blatter, skandaal, Sokker